b'\n_START_ARTICLE_\nMaudymosi kostium\xc4\x97lis\n_START_PARAGRAPH_\nMaudymosi kostium\xc4\x97lis \xe2\x80\x93 \xc5\xbemogaus apranga, d\xc4\x97vima maudantis arba plaukiojant.\n_START_SECTION_\nTipai\n_START_PARAGRAPH_\nMoters maudymosi kostium\xc4\x97lio pagrindin\xc4\x97 paskirtis \xe2\x80\x93 pridengti intymias vietas: i\xc5\xa1orinius lytinius organus ir kr\xc5\xabtis. Taigi, juos sudaro dvi esmin\xc4\x97s dalys. Tuo atveju, kai \xc5\xa1ios dalys yra sujungtos, tai vadinama vientisu maudimuku (arba maudimukas i\xc5\xa1vien), o jeigu atskiros dalys \xe2\x80\x93 tai yra bikinis. Kai kurios subkult\xc5\xabros Vakar\xc5\xb3 \xc5\xa1alyse d\xc4\x97vi ir monokin\xc4\xaf, t. y. apatin\xc4\x99 bikinio dal\xc4\xaf, pridengian\xc4\x8di\xc4\x85 lyties organus, tuo tarpu kr\xc5\xabtys lieka visi\xc5\xa1kai nepridengtos. Jaun\xc5\xb3 mergai\xc4\x8di\xc5\xb3 maudimukai taip pat gali b\xc5\xabti i\xc5\xa1 vienos dalies (apatin\xc4\x97s), kol neprasid\xc4\x97jusi lytin\xc4\x97 branda, t. y. neprad\xc4\x97jusios augti kr\xc5\xabtys._NEWLINE_Moteri\xc5\xa1kas maudymosi kostiumas gali b\xc5\xabti smarkiai aptemptas arba laisvesnis, priklausomai nuo moters ir mados, u\xc5\xbedengiantis daugiau k\xc5\xabno arba ma\xc5\xbeiau. Da\xc5\xbeniausiai maudomuk\xc5\xb3 pamu\xc5\xa1alas yra gaminamas i\xc5\xa1 med\xc5\xbeiagos, kuri su\xc5\xa1lapusi netampa permatoma.'